ⵍⵃⵓⵙⴰⵢⵏ ⴰⵎⵕⵕⴰⴽⵛⵉ

ⵍⵃⵓⵙⴰⵢⵏ ⴰⵎⵕⵕⴰⴽⵛⵉ (ⵙ ⵜⵄⵕⴰⴱⵜ: الحسين أمراكشي; ⵙ ⵜⴼⵕⴰⵏⵚⵉⵚⵜ: El Houssine Amrrakchi; ⵙ ⵓⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ: Lḥusayn Amṛṛakci) ⵉⵙⵎ ⵏⵏⵙ ⵉⵎⵉⴷⵉ ⵍⵃⵓⵙⴰⵢⵏ ⵍⵄⵙⵔⵉ ⵉⴳⴰ ⴰⵎⵖⵏⵏⵊ, ⴰⵏⴹⴹⴰⵎ ⴷ ⵓⵎⴷⵢⴰⵣ ⴰⵎⴰⵣⵉⵖ ⵎⴽ ⵉⴳⴰ ⵓⵍⴰ ⴰⵎⵓⵔⴰⵔ ⵏ ⵔⵔⵉⴱⴰⴱ ⴷ ⵓⴱⴰⵏⵊⵓ. ⵉⵍⵓⵍ ⴳ ⵓⵙⴳⴳⵯⴰⵙ ⵏ 1965 ⴳ ⵓⵙⵓⵏ ⵏ ⵓⴼⵜⴰⵙ ⴳ ⵜⵙⴳⴰ ⵏ ⵛⵉⵛⴰⵡⴰ. ⵉⴳⴰ ⵢⴰⵏ ⵙⴳ ⵉⵏⵓⵥⴰⵕ ⵉⵏⵎⵖⵓⵔⵏ ⴳ ⵓⴱⴰⵔⴰⵣ ⵏ ⵜⵥⵓⵕⵉ ⴳ ⵍⵎⵖⵔⵉⴱ.

ⵜⴰⵔⵉⴷⵉⵔⵜ
ⵉⵍⵓⵍ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴳ ⵓⵙⵓⵏ ⵏ ⵓⴼⵜⴰⵙ ⵏⵏⴰ ⴷ ⵉⵡⵛⴽⴰⵏ ⴳ ⵜⴰⵎⴰ ⵏ ⵜⵎⴷⵉⵏⵜ ⵏ ⵛⵉⵛⴰⵡⴰ. ⵙⴳ ⵜⵎⵥⵉ ⵏⵏⵙ ⴰ ⵉⵜⵜⵉⵔⵉ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴰⵥⴰⵡⴰⵏ ⴰⵎⴰⵣⵉⵖ, ⴰⵢⵏⵏⴰ ⵜ ⵢⵓⴷⵊⴰⵏ ⴰⴷ ⵉⵎⵎⵓⴷⴷⵓ ⵙ ⵜⵎⴷⵉⵏⵜ ⵏ ⵓⴳⴰⴷⵉⵔ ⴰⴼⴰⴷ ⴰⴷ ⵉⵍⵎⴷ ⵜⴰⵥⵓⵕⵉ ⴷ ⵓⵥⴰⵡⴰⵏ, ⵉⴽⵛⵎ ⵙ ⵜⵔⴰⴱⴱⵓⵜ ⵏ ⵕⵕⴰⵢⵙ ⵎⴱⴰⵕⴽ ⴰⵢⵙⵙⴰⵔ, ⵉⵍⵎⴷ ⴷⵉⵙ ⴰⵙⵙⵎⵔⵙ ⵏ ⵔⵔⵉⴱⴰⴱ, ⵉⵍⵎⵎⴰ ⵉⴽⵛⵎ ⵙ ⵜⵔⴰⴱⴱⵓⵜ ⵏ ⵕⵕⴰⵢⵙ ⵏ ⵎⵓⵍⴰⵢ ⵎⵓⵃⵎⵎⴰⴷ ⴱⵍⵍⴼⵇⵉⵀ. ⵉⵙⵙⵓⴼⵖ ⴷ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴰⵍⴱⵓⵎ ⵏⵏⵙ ⴰⵎⵣⵡⴰⵔⵓ ⴳ ⵓⵙⴳⴳⵯⴰⵙ ⵏ 1989 ⵙ ⵢⵉⵙⵎ ⵏ "ⵍⵃⵓⵙⴰⵢⵏ ⴰⵎⵕⵕⴰⴽⵛⵉ".

ⵜⵉⵡⵓⵔⵉⵡⵉⵏ ⵏⵏⵙ
ⵢⵓⵎⴰⵏ ⴷ ⵓⵏⴰⵥⵓⵕ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴳ ⵓⵙⴳⴳⵯⴰⵙ ⵏ 1992 ⵙ ⵡⴰⵍⴱⵓⵎ ⵏⵏⵙ ⵉⵖ ⵉⵔⴰ ⴰⴽ ⵉⴱⴰⴷⵍ ⵓⵙⵎⵓⵏ, ⵉⵍⵎⵎⴰ ⵉⵙⵙⵓⴼⵖ ⴷ ⵜⵓⴳⵜⵜ ⵏ ⵡⴰⵍⴱⵓⵎⵏ, ⴳⴰⵏ ⵡⴰⵍⴱⵓⵎⵏ ⵏ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⵓⴳⴳⴰⵔ ⵏ ⵜⵎⵉⴹⵉ. ⵉⵣⵣⵔⵉ ⵉⵡⵉⵣⵏ ⴷ ⵉⵏⵎⵓⴳⴳⴰⵔⵏ ⴳ ⵓⴳⵯⵏⵙ ⴷ ⴱⵕⵕⴰ ⵏ ⵍⵎⵖⵔⵉⴱ ⵙⵍⴰⵡⴰⵏ ⴳ ⵜⵎⵉⵣⴰⵔ ⵏ ⵜⵓⵕⵓⴱⵜ ⴷ ⵉⵡⴰⵏⴽⵏ ⵎⵓⵏⵏⵉⵏ ⵏ ⵎⴰⵔⵉⴽⴰⵏ.

ⵉⴽⵛⵎ ⵓⵏⴰⵥⵓⵕ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⵙ ⵉⴳⵔ ⵏ ⵓⵙⵎⴷⵢⴰ ⴳ ⵓⵙⴳⴳⵯⴰⵙ ⵏ 2012 ⴳ ⵢⴰⵏ ⵓⴼⵉⵍⵎ ⵏⵏⴰ ⵉⵙⴰⵡⴰⵍⵏ ⵅⴼ ⵜⵓⴷⵔⵜ ⵏⵏⵙ, ⴷ ⴰⵡⴷ ⵉⴽⵛⵎ ⵓⵍⴰ ⵙ ⵢⴰⵏ ⵢⵉⵔⵉⵎ ⴳ ⵢⵉⴳⵔ ⵏ ⵜⵙⵔⵜⵉⵜ ⴳ ⵓⵙⴳⴳⵯⴰⵙ ⵏ 2016.

ⵉⴳⴰ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⵢⴰⵏ ⵙⴳ ⵉⵏⵓⵥⴰⵕ ⵏⵏⴰ ⵎⵓ ⵏⵣⵣⴰⵏ ⵜⵓⴳⵜⵜ ⵏ ⵡⴰⵍⴱⵓⵎⵏ ⴳ ⵓⴳⴰⴷⴰⵣ.

ⵜⵉⵖⵏⵏⵉⵊⵉⵏ ⵏⵏⵙ ⵉⵜⵜⵢⴰⵡⵙⵙⴰⵏⵏ
 ⵏⴽⴽⵉ ⴰⴷ ⵉⵕⵕⵥⴰⵏ ⵍⵄⴰⵀⴷ
 ⵍⴰⵃ ⵎⴰ ⴷ ⵓⵔ ⵏⵏⴰⵏ
 ⴰⵜⴱⵉⵔ ⵉⴳⴰⵏ ⵓⵎⵍⵉⵍ
 ⵙⴰⵎⵃ ⵉⵢⵉ ⴰ ⵉⵍⵍⵉⵙ ⵏ ⵎⴷⴷⵏ
 ⵀⴰ ⵏⵏ ⵙⵉⴽ ⵣⵣⵉⵏ
 ⵣⵣⵉⵏ ⵍⵅⴰⵟⵕ ⴰⴷ ⵉⴳⴰ
 ⵍⴰⵡⵚⴰⴼ ⵏ ⵣⵣⵉⵏ
 ⴰⵖⵔⵉⴱ
 ⵍⵉⵇⵇⴰⵎⵜ ⵏ ⵓⵖⴱⴰⵍⵓ
 ⵢⴰ ⵙⴰⵍⴰⵎ
 ⵚⴱⵕ ⵀⵍⵍⵉ ⴰ ⴽⵔⴰ ⵜⴳⵉⵜ ⵜⴰⵎⴰⵔⴰ
 ⴳⴰⵔ ⴰⵣⵎⵣ ⵎⵇⵇⴰⵔ ⵉⵍⵍⴰ

ⵉⴷⵔⴰ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⴳ ⵜⵉⵔⵔⴰ ⴷ ⵏⵏⴹⵎ ⵏ ⵜⵖⵏⵏⵉⵊⵜ ⵏ ⵚⵚⵃⵕⴰ ⵜⵉⵏⵏⴰⵖ ⴰ ⵜⴳⴰ ⵏⵏⴰ ⵉⵙⴰⵡⴰⵍⵏ ⵅⴼ ⵜⵏⵣⵔⵓⴼⵜ ⵜⴰⵎⵖⵔⵉⴱⵉⵜ.

ⵜⵉⵙⵎⵖⵓⵔⵉⵏ
ⵉⵡⵉ ⵍⵃⵓⵙⴰⵢⵏ ⴰⵎⵕⵕⴰⴽⵛⵉ ⵜⵓⴳⵜⵜ ⵏ ⵜⵙⵎⵖⵓⵔⵉⵏ ⵣⵓⵏ: 

 ⵜⴰⵙⵎⵖⵓⵔⵜ ⵏ ⵜⴷⵍⵙⴰ ⵜⴰⵎⴰⵣⵉⵖⵜ, ⴰⵏⴰⵡ ⵏ ⵜⵖⵏⵏⵉⵊⵜ ⵜⴰⴱⵍⴷⵉⵜ, ⵜⵓⵏⵖⵉⵍⵜ ⵏ 2018 ⵙⴳ ⵖⵓⵔ ⵙ.ⴳ.ⵙ.ⵎ

ⵥⵕ ⵓⴳⴳⴰⵔ

 ⵄⵓⵎⴰⵕ ⵡⴰⵀⵔⵓⵛ
 ⵎⵓⵃⵎⵎⴰⴷ ⴰⵍⴱⵏⵙⵉⵔ
 ⵃⴰⵙⴰⵏ ⴰⵔⵙⵎⵓⴽ
 ⵍⵃⵓⵙⴰⵢⵏ ⵍⴱⴰⵣ

ⵉⵙⴰⵖⵓⵍⵏ